
ANUNȚ CONCURS
ocupare post vacant MEDIATOR ȘCOLAR

În vederea implementării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, în conformitate cu prevederile HG nr. 1336/2022 pentru aprobarea Regulamentului–cadru privind organizarea și dezvoltarea carierei personalului contractual din sectorul bugetar plătit din fonduri publice,cu modificările și completările ulterioare, precum și în conformitate cu GHIDUL ORIENTATIV de recrutare și angajare a membrilor echipei comunitare integrate de către unitățile administrativ teritoriale care sunt selectate, UAT COMUNA CĂMĂRZANA, județul SATU MARE, cu sediul în localitatea  Cămărzana, strada Principală nr. 338, județul Satu Mare, organizează concurs pentru ocuparea unui post contractual de execuție vacant de mediator școlar (COD COR: 235911), post în afara organigramei, în cadrul Compartimentului implementare proiecte.

Concursul se organizează la sediul Primăriei Comunei Cămărzana, în ziua de 23.11.2026, ora 10:00- proba scrisă, iar interviul în data de 30.11.2026, ora 10:00.

Dosarele de înscriere la concurs se depun la registratura Primăriei Comunei Cămărzana- secretar general, în termen de 10 zile lucrătoare de la data afișării anunțului pentru ocuparea unui post vacant, în perioada 30.10.2026-12.11.2026, , în intervalul orar 8:00 - 15:30 (Luni - Joi), 8:00 - 14:00 (Vineri).

1. INFORMAȚII GENERALE PRIVIND POSTUL:

Denumirea postului: MEDIATOR ȘCOLAR
Cod COR: 235911
Nivelul postului: funcție contractuală de execuție în afara Organigramei, membru în Echipa Comunitară Integrată (ECI) a proiectului Cod PIDS/586/PO4/339395
Durata timpului de lucru: normă întreagă (8 ore/ zi, 40 ore/ săptămână)
Durata contractului: perioadă determinată, până la data de  31.12.2029, cu posibilitatea prelungirii  prin act adițional, conform contractului de sprijin comunitar nr. 792 din 21.07.2026
Locul de desfășurare a activității: sediul UAT /sediul ECI și în comunitate (teren)
Scopul principal al postului: asigură furnizarea  de servicii de mediere școlară în cadrul echipei comunitare integrate, prin aria educației, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și integrare socială și economică.
Numărul și tipul probelor de concurs: selecția dosarelor de înscriere, probă scrisă și interviu.


2. CONDIȚII GENERALE DE PARTICIPARE :
Condiții generale care trebuie îndeplinite de o persoană pentru a putea participa la concurs
a.	are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b.	cunoaşte limba română, scris şi vorbit;
c.	are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d.	are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e.	îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f.	nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g.	nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h.	nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
i.	îndeplineşte alte condiţii generale în funcţie de specificul postului


3. CONDIȚII SPECIFICE DE PARTICIPARE:

a) Studii medii absolvite cu diplomă de bacalaureat, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării. 
b) Disponibilitate pentru deplasări
c) Cunoştinţe de operare/programare pe calculator (necesitate şi nivel): Office, Excel,Word, Power Point  - utilizator elementar
Constituie avantaj domiciliul în UAT Cămărzana.

    Abilităţi, calităţi şi aptitudini necesare: 
· competențe de comunicare scrisă şi verbală, de relaționare;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă  sau neprevăzute;
· analiza problemelor specifice mediului şcolar;
· atenție la detalii;
· atitudine pozitivă, motivatoare;
· competențe de integrare TIC în educație.
Limbi străine solicitate: constituie un avantaj cunoaștere


4.  DOCUMENTELE SOLICITATE CANDIDAȚILOR PENTRU ÎNTOCMIREA DOSARULUI DE CONCURS
Pentru înscrierea la concurs candidații vor depune un dosar care va conţine următoarele documente:
a) formular de înscriere la concurs care contine și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii,aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) certificat de cazier judiciar sau, dupa caz, extrasul de pe cazierul judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul  de concurs cu originalul cazierului judiciar, cel mai târziu până la data primei probe a concursului;
f) adeverința medicala care sa ateste starea de sanatate corespunzatoare, eliberata de catre medicul de familie al candidatului sau de catre unitatile sanitare abilitate cu cel mult 6 luni anterior derularii concursului. Adeverinta care atesta starea de sanatate contine, in clar, numarul, data, numele emitentului si calitatea acestuia, in formatul standard stabilit prin ordin al ministrului sanatatii. Pentru candidatii cu dizabilitati, in situatia solicitarii de adaptare rezonabila, adeverinta care atesta starea de sanatate trebuie insotita de copia certificatului de incadrare intr-un grad de handicap, emis in conditiile legii.
g) certificatul de integritate comportamentală în original din care să reiasă că nu s-aucomisinfracțiuni prevăzute la art. 1 alin. (2) din Legea nr. 118/2019 privind Registrul național automatizatcu privire la persoanele care au comis infracțiuni sexuale, de exploatare a unor persoane sauasupraminorilor, precum și pentru completarea Legii nr. 76/2008 privind organizarea și funcționareaSistemului Național de Date Genetice Judiciare, cu modificările ulterioare - în original;
h)  curriculum vitae, model comun European.
Copiile de pe actele prevazute la alin. (1) lit. b)-e), precum si copia certificatului de incadrare intr-un grad de handicap prevazut la alin. (3) se prezinta insotite de documentele originale, care se certifica cu mentiunea „conform cu originalul“ de catre secretarul comisiei de concurs.

5. ATRIBUȚIILE POSTULUI:
· facilitează dialogul școală-familie-comunitate;
· contribuie la menținerea și dezvoltarea încrederii și a respectului față de școală în comunitate și a respectului școlii față de comunitate;
· monitorizează copiii de vârstă preșcolară din comunitate, care nu sunt înscriși la grădiniță, și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
· monitorizează copiii de vârstă școlară din circumscripția școlară, care nu au fost înscriși niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
· asigură consiliere educațională elevelor gravide și elevilor părinți;
· desfășoară consiliere administrativă cu privire la drepturile educaționale și cele privind starea de sănătate, inclusiv cu sprijinul unui mediator sanitar;
· asigură participarea tuturor copiilor din comunitate la învățământul preuniversitar obligatoriu, încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală;
· se implică în informarea și susținerea familiilor pentru accesarea burselor și a altor forme de sprijin financiar acordat elevilor prin unitățile de învățământ;
· monitorizează copiii de vârstă preșcolară din comunitate care nu sunt înscriși la grădiniță și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
· monitorizează copiii de vârstă școlară, din circumscripția școlară, care nu au fost înscriși niciodată la școală, propunând conducerii școlii, în colaborare cu membrii echipei comunitare integrate, soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
· sprijină organizarea de programe-suport pentru îmbunătățirea performanțelor școlare (programe de recuperare, programe de intervenție personalizată, programe de tip „A doua șansă“, „Școala de după școală“ etc.);
· furnizează alte tipuri de intervenții care sunt în relație cu aria medierii școlare pentru eliminarea/reducerea stării de sărăcie și excluziune socială

Alte atribuții (specifice în cadrul proiectului):
· derularea de activități de identificare a persoanelor vulnerabile, prin diverse mecanisme –screening, sesizări, referire;
· elaborarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI;
· participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;
· identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
· participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
· participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
· asigurarea aplicării la nivel județean a mecanismului operațional de colaborare interinstituțională și de coordonare a  serviciilor comunitare integrate (având în  vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
· comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

Procentele de timp alocate fiecărei categorii de activități:
•	cel puțin 70% din norma de lucru a mediatorului școlar va fi alocată activităților centrate pe beneficiar (identificare, evaluare nevoi, informare, referire, monitorizare, consiliere, sprijin si acompaniere);
•	cel puțin 15% din norma de lucru a mediatorului școlar se va aloca pentru activități centrate pe dezvoltarea capacității unității/autorităților locale / SPAS, prin participarea la activități de formare și dezvoltare profesională, consolidare structuri comunitare consultative, cooperare locală intersectorială etc.

Obiective de performanță individuală:
•	Realizarea unei activități cu impact pozitiv asupra persoanelor beneficiare și comunității;
•	Îndeplinirea cu succes în cadrul ECI a atribuțiilor descrise anterior;
•	Respectarea principiilor de etică și standardelor de calitate în atribuțiile sale, inclusiv cele referitoare la managementul de caz în SCIP pentru combaterea sărăciei și excluziunii sociale;
•	Dezvoltarea și menținerea performanțelor profesionale;
•	Absolvirea cu succes a programelor de instruire/formare profesională desfășurate în cadrul proiectului;
•	Menținerea entuziasmului de a profesa prin respectarea constantă a standardelor de calitate și prin supervizarea profesională.

Criterii de evaluare a realizării obiectivelor de performanță:
•	Capacitate de implementare, în realizarea atribuțiilor, a principiilor și standardelor de calitate, a legislației în vigoare, a instrumentelor și procedurilor elaborate în cadrul proiectului și a modelelor de intervenție validate științific;  
•	Determinare și spirit de inițiativă în îndeplinirea atribuțiilor menționate anterior;
•	Atenție  și perseverență în îndeplinirea atribuțiilor și atingerea rezultatelor previzionate;
•	Capacitate de a învăța din experiență și a identifica soluții creative; 
•	Empatie, inteligență emoțională;
•	Capacitate de a face față unor situații solicitante și conflictuale;
•	Integritate profesională.

Indicatori de performanță:
•	Numărul de persoane care au beneficiat de serviciile oferite de echipele integrate, atât la nivel sectorial (social, educational, medical) cât și la nivel integrat, având ca punct de referință evaluarea efectuată la începutul intervenției;
•	Numărul beneficiarilor care și-au atins obiectivele stabilite în planul de intervenție;
•	Numărul persoanelor a căror situație s-a îmbunătățit la 6 luni de la primirea sprijinului prin intermediul SAC, având ca punct de referință evaluarea efectuată la începutul intervenției; 
•	Numărul de planuri de intervenție elaborate;
•	Numărul de persoane care beneficiază de servicii educaționale și de resursele oferite prin acestor servicii; 
•	Numărul de persoane direcționate către persoana de contact din cadrul CJRAE.

6. BIBLIOGRAFIE și TEMATICĂ:
I. Legea nr. 198/2023 a învățământului preuniversitar cu modificările și completările ulterioare, cu tematica:
Titlul I Organizarea sistemului de invatamant preuniversitar:
· Capitolul I Dispozitii generale - Principii si valori
· Capitolul II Formele de organizare a invatamantului preuniversitar
· Capitolul VIII Sectiunea a 2-a Drepturile si obligatiile beneficiarilor sistemului de invatamant, Sectiunea a 15-a Asigurarea sigurantei in unitatile de invatamant preuniversitar
· Capitolul V Educatia incluziva de calitate pentru toti beneficiarii primari ai educatiei, Sectiunea a 2-a Educatia speciala, Sectiunea a 5-a Reducerea abandonului scolar

II. Rotaru, Adriana Maria, Oliver Peyroux, și Mihai Gruia.  ”Ghidul mediatorului școlar în România”, Editura Reprograph, 2012

III. ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006

IV. Legea nr. 272/2004 (r1) privind protecția și promovarea drepturilor copilului, cu modificările și completările ulterioare, cu tematica:
· Capitolul I Dispozitii generale si definitii
· Capitolul II Drepturile copilului Sectiunea 1 Drepturi si libertati civile, Sectiunea a 4-a Educatie, activitati recreative si culturale
· Capitolul III Protectia speciala a copilului lipsit, temporar sau definitiv, de ocrotirea parintilor sai, Sectiunea 1 Dispozitii comune
· Capitolul VI Sectiunea a 3-a Protectia copilului impotriva abuzului sau neglijentei, Sectiunea a 4-a Protectia copilului cu parinti plecati la munca in strainatate
· Capitolul VII Institutii si servicii cu atributii in protectia copilului, Sectiunea a 2-a
· Institutii si servicii la nivel local

V. OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar, cu tematica:
· CAPITOLUL I Dispozitii generale
· CAPITOLUL III Monitorizarea segregarii scolare

VI. OME nr. 5701/2024 privind aprobarea Regulamentului-cadru de organizare si functionare a centrelor judetene/al municipiului Bucuresti de resurse si asistenta educationala, cu modificările și completările ulterioare, cu tematica:
· Capitolul I Dispoziţii generale Statutul CJRAE/CMBRAE

VII. Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu modificările și completările ulterioare- integral






CALENDARUL DE DESFĂȘURARE A CONCURSULUI:
	Nr. Crt.
	Activitate
	Data
	Ora

	1.
	Data postării/publicării anunțului
	29.10.2026
	

	2.
	Data limită de depunere a dosarelor
	12.11.2026
	15:30

	3.
	Selecția dosarelor
	13.11.2026
	12:00

	4.
	Afișarea selecției dosarelor
	16.11.2026
	10:00

	5.
	Termen limită pentru depunerea contestațiilor privind selecția dosarelor
	17.11.2026
	10:00

	6.
	Afișarea rezultatelor la contestații
	17.11.2026
	15:30

	7.
	Proba scrisă
	23.11.2026
	10:00

	8.
	Afișarea rezultatelor la proba scrisă
	23.11.2026
	14:00

	9.
	Termen limită contestații la proba scrisă
	24.11.2026
	14:00

	10.
	Afișarea rezultatelor la soluționarea contestațiilor la proba scrisă
	24.11.2026
	16:00

	11.
	Interviul
	30.11.2026
	10:00

	12.
	Afișarea rezultatelor la proba de interviu
	30.11.2026
	12:00

	13.
	Termen limită contestații la proba de interviu
	30.11.2026
	14:30

	14.
	Afișarea rezultatelor la soluționarea contestațiilor la proba de interviu
	30.11.2026
	15:30

	15.
	Afișarea rezultatelor finale ale concursului
	30.11.2026
	10:00




Informații suplimentare se pot obține la nr. de telefon 0261/833001, adresa de email: primariacamarzana@gmail.com, persoană de contact: secretar general- Borhidan Cristina-Mariana.


Primar,
Ionici Florin-Dumitru

